stanford-oval/wikipedia huggingface dataset:
פנומנולוגיה של הדת
ואן דר ליאו

הגישה הפנומנולוגית לדת שפותחה ב-Phänomenologie der Religion של חררדוס ואן דר ליאו (Gerardus van der Leeuw, 1933) עוקבת אחר קריסטנסן במובנים רבים, תוך שהיא מנכסת את הפנומנולוגיה של מרטין היידגר ואת ההרמנויטיקה של וילהלם דילתיי.
עבור ואן דר ליאו, ההבנה היא ההיבט הסובייקטיבי של תופעות, השזור מטבעו באובייקטיביות של מה שבא לידי ביטוי. ואן דר ליאו ביטא את היחס של הבנה לתופעות מובנות על פי הסכימה המתוארת בהגדרתו של דילתיי את מדעי האדם (Geisteswissenschaften) כמדעים "המבוססים על היחסים בין חוויה, ביטוי והבנה" ("Verhältnis von Erlebnis, Ausdruck, und Verstehen"). ואן דר ליאו תיאם חוויה סובייקטיבית, ביטוי והבנה עם שלוש רמות אובייקטיביות של הופעה – הסתרה יחסית (Verborgenheit), שקיפות יחסית (Durchsichtigkeit), והפיכה בהדרגה לגילוי או חשיפה (Offenbarwerden), שבה ההבנה של מה שמתגלה היא רמה ראשונית של הופעה ממנה נגזרות ההסתרה הנחווית והשקיפות המובעת של ההופעה.
ואן דר ליאו, כמו קריסטנסן, מנכס את המושג "קדושה", "דאס הייליגה", של רודולף אוטו (Rudolf Otto) אל הגדרת הקטגוריה המהותית של הדת, ולכן ניתן לתאר את הטרנסצנדנטיות המתגלה בכל הבנה אנושית כקדושה – "אחרות טוטאלית", המתגלה ברגעים מדהימים. של יראה איומה (Scheu) והיקסמות נפלאה. ואן דר ליאו טען שמושג זה של אימה דתית נוכח גם בעבודתו של קירקגור על Angst (צער, ובהשאלה – יראה) ובאמירה של היידגר כי "מה שמעורר אימה הוא 'להיות בעולם' עצמו". יתרה מכך, ואן דר ליאו מכיר בכך שאף על פי שהיות-בעולם היא נוראה, היות-בעולם מאופיינת כדאגה (Sorge), המבנה הקיומי לפיו ה"היות-בעולם", Dasein, עוסק ביחסים משמעותיים בעולם לצד יצורים אחרים.
מכיוון שכל החוויות חושפות טרנסצנדנטיות סמויה (אחרוּת טוטאלית), כל החוויות של הוויה-בעולם הן בסופו של דבר חוויות דתיות של הקודש, בין אם הן מוכרות באופן מפורש ככאלה או לא. האדם ככזה הוא "האדם הדתי", homo religiosus ההפך "מהאדם הזניח" (homo negligens). לפי הפרשנות הזו, החוויה הדתית שמה את האדם במרכז, כי היא עוסקת באופן שבו האדם עצמו חווה את העולם, לא באופן שבו אלוהות מסוימת פועלת בעולם.
המשימה של הפנומנולוגיה של הדת היא לפרש את הדרכים השונות שבהן הקדושה מופיעה לבני האדם בעולם, את הדרכים שבהן בני האדם מבינים את מה שמתגלה להם ופועלים לפי התגלות זו 0 נושא שהוא בסופו של דבר מסתורין אחר לגמרי. בין הפנומנולוגים הגדולים האחרים שהשפיעו על הפנומנולוגיה של הדת נמנים הנרי קורבין, ניניאן סמארט, מירצ'ה אליאדה וקלאס יוקו בלקר (Claas Jouco Bleeker).
לקריאה נוספת

Bettis, Joseph D., עורך. (1969). "פנומנולוגיה של הדת: שמונה תיאורים מודרניים של מהות הדת". לונדון: הוצאת SCM. SBN 334-01247-3
ג'נסן, ג'פה סינדינג (2003). "חקר הדת במפתח חדש". "הרהורים תאורטיים ופילוסופיים במחקר השוואתי וכללי של דת". ארהוס, דנמרק: הוצאת אוניברסיטת ארהוס.
הערות שוליים

↑  Jensen, Jeppe Sinding (2003). The Study of Religion in a New Key. Aarhus, Denmark: Aarhus University Press. ISBN 87-7934-091-1.
↑  Van der Leeuw 1963: 694; cf. James: 42-45)
↑  45
↑  43
↑  141
↑  ibid
↑  Kristensen: xiii
↑  James: 141-43
↑  Kristensen: 9
↑  Kristensen: 15-18; Otto: 5-32
↑  James: 144
↑  Kristensen: 11
↑  Van der Leeuw 1956: 776; 1963a: 676
↑  1956: 769; 1963a: 671
↑  Van der Leeuw 1963: 23, 681; Otto: 14-32
↑  Van der Leeuw 1963: 463; cf. Kierkegaard; Heidegger 1962; 230
↑  Van der Leeuw 1963: 339, 543; cf. Heidegger 1962: 364-70
↑  Van der Leeuw 1963: 50, 680
| --- | --- |
בקרת זהויות :  NLI: 987007532362105171  GND: 4049414-7  LCCN: sh93005116  NKC: ph772831
מיכאיל סלטיקוב-שצ'דרין

| --- | --- |

ציור מאת הצייר איוואן קראמסקוי, 1879
 לידה:  15 בינואר 1826 (יוליאני) היישוב ספאס -אוגול, נפת קליאזין, פלך טבר (כיום בנפת טלדום, מחוז מוסקבה), רוסיה, האימפריה הרוסית 
 פטירה:  28 באפריל 1889 (יוליאני) (בגיל 63) סנקט פטרבורג, רוסיה, האימפריה הרוסית 
 מדינה:  האימפריה הרוסית 
 מקום קבורה:  ליטרטורסקיה מוסטקי 
 שם עט:  Н. Щедрин, Николай Щедрин 
 מקום לימודים:  המכון לאצילים במוסקבה, התיכון בצארסקויה סלו 
 שפות היצירה:  רוסית 
 סוגה:  סאטירה, מעשייה, סיפור סקטץ', סיפור קצר, כרוניקה, נובלה 
 יצירות בולטות:  The History of a Town, The Golovlyov Family 
 חתימה:   
 
מיכאיל סַלְטִיקוֹב-שְׁצֶ'דְרִין (רוסית: Михаил Евграфович Салтыков-Щедрин;‏ 15 בינואר (כך על פי הלוח היוליאני; על פי הלוח הגרגוריאני: 27 בינואר)‏ 1826, פלך טבר, האימפריה הרוסית – 28 באפריל (על פי הלוח הגרגוריאני: 10 במאי)‏ 1889, סנקט פטרבורג) היה סופר וסאטיריקן רוסי. תומך בתנועות המהפכניות, ובתקופה הסובייטית נחשב אחד ממבשריה. לאחר מותו של נקרסוב היה עורך המגזין "סוברמניק" (רוסית: "בן זמננו").
קורות חיים

סַלְטִיקוֹב-שְׁצֶ'דְרִין נולד למשפחת אצילים ותיקה בשם סלטיקוב ביישוב ספאס-אוגול שבנפת קליאזין בגוברניית טבר (כיום נפת טלדום במחוז מוסקבה). בבית כמעט ולא קיבל חינוך מסודר. בגיל 10 נשלח ללמוד במכון לאצילים של מוסקבה, ולאחר מכן נשלח כתלמיד מצטיין לתיכון ("ליצאום") בצארסקויה סלו שנועד לבני משפחות אצילים, בו לפניו למד אלכסנדר פושקין. ב-1844 סיים את התיכון, והיה במקום ה-17 בציוניו. במקביל ללימודיו התחיל לכתוב שירה, אך מכיוון שלא ראה בזה הצלחה עבר לאחר מכן לסיפורת. ב-1844 התחיל לעבוד במשרד הביטחון בתפקיד מזכיר זוטר. יותר מאשר עבודתו במשרד עניינה אותו הספרות והוא פרסם כמה סיפורים, שהמוטיב המרכזי בהם מזכיר את הרעיונות בספריהם של ז'ורז' סאנד וניקולאי גוגול. בתוך ספריו של סלטיקוב הסתתרה גם ביקורת סמויה כנגד השלטון, ונושא מרכזי בהם היה מצבם של העשוקים למיניהם, שעם סבלם הזדהה המחבר. ב-1848 סלטיקוב פוטר ממשרתו ונשלח לגלות בויאטקה לעבוד במשרד מושל המחוז. מ-1850 שימש יועץ למושל ולפי עדותו התייחס ברצינות רבה למשרתו זו. ב-1856 הכיר את האחיות בולטין, אשר להן חיבר את ההיסטוריה של רוסיה ולאחר מכן נשא את אחת האחיות לאשה. בשנה זו גם הותר לו לחזור למולדתו. ב-1868 כתב את "ימים עברו בפושחוניה", יצירה המכילה מידע ביוגרפי מעניין. כמו כן כתב את הספרים הסטיריים: "היסטוריה של עיר אחת" (1870) – אלגוריה סטירית על ההיסטוריה הרוסית ו"האדונים והגברות פומפדור" (1873). החל משנת 1878 כתב בירחון "רישומי מולדת" (Отечественные записки) בעריכת נקרסוב. בתקופה זאת פרסם רבים מספריו הידועים יותר, ביניהם "האדונים גולובליוב", המתאר את התפרקותה של משפחת אצולה רוסית בגלל אופיו הקשה של פאודליזם וכן בגלל חדירת רוחות מהפכניות ברוסיה לתודעת המשפחה.
בערוב ימיו נהפך לדמות נערצת בקרב הצעירים, ובמיוחד בקרב האליטה האקדמאית (ה"אינטליגנציה"). בשנותיו האחרונות פרסם אוסף סיפורים ואגדות. סלטיקוב-שצ'דרין מת בסנקט פטרבורג ונקבר בבית קברות וולקוב בחלקת הסופרים ליד הסופר איוואן טורגנב.
יצירותיו של סלטיקוב תורגמו לעשרות שפות, אם כי סגנונו המיוחד יוצר קושי למתרגם. בתקופה הסובייטית נחשב אחד ממבשרי הקומוניזם, על שמו נקראו רחובות והספרייה המרכזית בסנקט פטרבורג.
מדליית אדינגטון

| --- | --- |
 תיאור:  פרס לחקירה איכותית בתחום האסטרופיזיקה התאורטית
 מדינה:  הממלכה המאוחדת 
 הגוף המעניק:  האגודה המלכותית לאסטרונומיה 
 תקופת הפרס:  1953–הווה (כ־71 שנים) 
 נקרא על שם:  ארתור אדינגטון 
 אתר רשמי
 
ארתור סטנלי אדינגטון
מדליית אדינגטון, הקרויה על שמו של האסטרונום הבריטי ארתור אדינגטון מוענקת על ידי החברה המלכותית לאסטרונומיה של בריטניה, על מחקר איכותי בתחום האסטרופיזיקה התאורטית. המדליה מוענקת פעם בשנתיים החל מ-1953.
בין הזוכים הבולטים במדליה היו ז'ורז' למטר (1953), הנס בתה (1961), סטיבן הוקינג ורוג'ר פנרוז (1975),  ויליאם אלפרד פוֹלֶר (1978) ואלן גות' (1996).
אטילה יוז'ף

| --- | --- |

יוז'ף אטילה, צילום מאת נאנדור הומונאי, משנת 1924
 לידה:  11 באפריל 1905 בודפשט, האימפריה האוסטרו-הונגרית 
 התאבד:  3 בדצמבר 1937 (בגיל 32) Balatonszárszó, הונגריה 
 מדינה:  הונגריה 
 מקום קבורה:  בית הקברות קרפשי 
 מקום לימודים:  אוניברסיטת סגד, אוניברסיטת פרנץ יוזף בקולוז'וואר (קלוז') (1918-1872) 
 שפות היצירה:  הונגרית, צרפתית, גרמנית 
 פרסים והוקרה:  פרס קושוט (1948)  פרס באומגרטן (1938)  פרס המורשת ההונגרית (2001) 
 
אטילה יוז'ף, משורר הונגרי
פסלו של אטילה יוז'ף במאקו
זהו שם הונגרי; שם המשפחה הוא .
אטילה יוז'ף (בהונגרית: József Attila;‏ 11 באפריל 1905 בודפשט – 3 בדצמבר 1937) היה משורר הונגרי, בעל שורשים רומניים. אחד המשוררים ההונגרים החשובים של המאה ה-20. שירתו האישית עוסקת ביתמות ובאהבה, שירתו החברתית הקשורה אליה מתארת את חיי העוני והאומללות של מעמד הפועלים. כפי שהעריך המשורר הישראלי רפי וייכרט, "זה אחד מאותם מקרים שהסבל האישי מזוקק לתעצומות מעוררות השתאות של יפעה שירית".
שירתו זכתה להערכה רבה יותר אחרי מותו הטרגי.
משפחתו וילדותו

נולד ב-11 באפריל 1905 בבודפשט ברחוב גאט 3, בשכונה העממית פרנצווארוש, כילד שישי במשפחתו. שלושה מאחיו נפטרו לפניו. האב, יוז'ף ארון (אהרן) (1871 - 1937) (Áron József או Iosif Aron) היה פועל בבית חרושת לסבון, ממוצא רומני, מן הכפר פיריטיאז, בהונגרית פרג'האז, באזור ארד. אמו, פֶּצֶה בורבאלה (1875 - 1919) Pőcze Borbála, הונגרייה ילידת העיירה הקטנה סבדסאלאש מ"קומניה הקטנה" (Kiskunság), הייתה בת איכרים שהגיעה לבודפשט ועבדה שם ככובסת. לאטילה היו שתי אחיות - אטה (אתל) ויולאן.
אביו נטש את המשפחה כשבנו היה בגיל 3. לפי שמועות היגר לאמריקה, אך התברר שלבסוף השתקע בשטח רומניה שם התחתן מחדש ונפטר בעיר טימישוארה. בשל מוצאו של אביו נרשם הילד במרשם האוכלוסין ההונגרי כבן דת נצרית מזרחית (כלומר נצרית אורתודוקסית). זהות "חריגה" זו תרמה אולי, בנוסף לנסיבות נטישתו על ידי הוריו, לתחושות הניכור שחווה המשורר בחייו. יוז'ף אטילה הזכיר לפעמים באירוניה את נושא "שייכותו הדתית המזרחית" כביכול.
כשאמו חלתה ולא היו לה אמצעים לפרנס את המשפחה נמסר הילד לאומנה אצל זוג מהכפר אצ'ד (Öcsöd), דרום-מזרחית מבודפשט, באזור Észak-Alföld. אטילה, בן 6 - 7, לא רווה נחת מסידור זה. בעלי הבית העדיפו לקרוא לו "פישטה" (שם הונגרי מהשכיחים ביותר, קיצור של אישטוואן - סטפן) מפני שהשם ההיסטורי, של אטילה ההוני הנערץ, לא נראה להם מתאים. כילד הועסק בעבודות בבית החרושת של המשפחה האומנת וכרועה חזיריה. תנאי החיים הקשים אילצו אותו בסופו של דבר לברוח חזרה לבודפשט, אל אמו. בשנת 1914 בגיל 9 בלבד, אחרי ריב עם אחותו הגדולה, יולאן, ניסה אטילה לראשונה לשים קץ לחייו על ידי בליעת מה שנראתה לו סודה קאוסטית אך הסתבר שהחומר שבלע היה רק עמילן והאירוע הסתיים ללא נזק.
נעוריו והתחלת דרכו הספרותית

בשנת 1918 נשלח אטילה על ידי מפעל צדקה ע"ש "המלך קארוי", לחופשת קיץ בת כמה שבועות באתר הנופש אופטיה בקרואטיה, אז עדיין חלק מהאימפריה האוסטרו-הונגרית. שם התפנה לכתיבת שירים. ב-1919 ביקר אצל אחותו יולאן שהתחתנה, כמו כן אצל קרובי אמו בסַבַּדסאלאש. בדצמבר 1919 עת הימצאותו רחוק מהבית, וכשהוא רק בן 14, נודעה לו הבשורה על מות אמו, בת 43, כתוצאה מסרטן הרחם. אטילה כאב כל חייו את אובדן אמו, שלא זכה להיות נוכח בלווייתה. יחד עם אחותו אתל נלקח אטילה היתום תחת חסות גיסו, ד"ר אדן מקאי, אשר דאג להמשך לימודיהם.
| 0 | 1 | 2 |
| --- | --- | --- |
| מתוך "הפכת אותי לילד" במקור ההונגרי |  | בתרגומו של איתמר יעוז-קסט |
| Reám néztél s én mindent elejtettem.  Meghallgattál és elakadt szavam.  Tedd, hogy ne legyek ily kérlelhetetlen;  hogy tudjak élni, halni egymagam!    Sok ember él, ki érzéketlen, mint én,  kinek szeméből mégis könny ered.  Nagyon szeretlek, hisz magamat szintén  nagyon meg tudtam szeretni veled. |  |  הִבַּטְת בּי וַאֳנִי הכֹּל-מִכֹּל שָכַחְתּי.  הִקְשַבְתְּ לי והַמִּלִּים נֶעְתּקו מִפִּי.  עֲשׂי, לִמַעַן תִרֲחַק הָעַקְשנוּת מִמֶּנִּי  וְאֵדַע לָשׂאֵת חַיִּים וּמָוֶת בְּגַפִּי.    יֵש בְּנֵי-אָדָם הַרְּבֵּה קְהֵי-חוּשִׁים כָּמוֹנִי,  וְאַף-עַל-פִּי-כֵּן הַדֵּמַע אֶת עֵיְנֵיהֶם ישׁטֹף.  אֹהַב אוֹתָךְ מְאֹד שֶהֳרֵי יָכֹלְתִי  אֳפילוּ אִת עַצְמִי - הוֹדוֹת לָךְ - לֶאֱהֹב. |
בתום לימודיהם בבית הספר היסודי נשלחו שני האחים לפנימיה בעיר מאקו שבגבול עם רומניה ועם סרביה, במרחק 200 ק"מ דרומה מבודפשט. הם למדו בגימנסיה המקומית בין השנים 1920–1923. שם המשיך אטילה לכתוב שירים, בין השאר כאלה המוקדשים לאהבתו הראשונה, גֶבּה מרתה, בתו של מנהל הגימנסיה.
באוטוביוגרפיה שלו כתב: "נחשבתי ילד פלא אף שלמעשה הייתי סתם יתום". בשנת 1922 הכיר אטילה את המצנט והמשורר גיולה יוהאס (1937-1883) שהתרשם מאוד מכישרונו, מימן את פרסום קובץ שיריו הראשון Szépség koldusa ("קבצן היופי") ואף כתב לו מבוא.
אולם באותה השנה שוב נפלה עליו מרה שחורה והוא ניסה לשים קץ לחייו בשנית. אטילה נאלץ לעזוב את הפנימיה ונסע לבודפשט על מנת להתכונן לבד לבחינות הבגרות. באותו זמן נתבע על ידי הפרקליטות באשמת "חילול הדת" בגלל שירו על "כריסטוס המורד".
בשנת 1924 נרשם לאוניברסיטת סגד בחוג לשפות הונגרית וצרפתית מתוך רצון להיות למורה. אז פרסם אטילה את קובץ שיריו השני "Nem én kiáltok" ("לא אני הזועק"). לאחר תקופה קצרה סולק אטילה מהאוניברסיטה כ"בלתי ראוי להיות מחנך". זאת מיוזמת הפרופסור לבלשנות הונגרית אנטל הורגר (1872 - 1946), שנזעם מקריאת השיר הנונקונפורמיסטי אנרכיסטי "בלב טהור" (Tiszta szívvel), שכתב הסטודנט הטרי.
חייו הבוגרים, פעילותו הספרותית והפוליטית

בהמשך עבר אטילה יוז'ף לווינה שם האזין להרצאות באוניברסיטה והכיר אנשי ספרות בני ארצו כמו לאיוש קשאק, אנדור נמט, לאיוש הטווני, ג'רג' לוקאץ', טיבור דרי ובלה באלאז'. הוא התפרנס זמן מה ממכירת עיתונים ומעבודות ניקיון. בעזרתו הנדיבה של הטבאני, בשנים 1926–1927, התאפשר לאטילה יוז'ף לבקר בקורסים באוניברסיטת סורבון בפריז. שם עשה הכרות מעמיקה עם התרבות הצרפתית, במיוחד עם שירת פרנסואה ויון. באותה תקופה קרא והתלהב מכתבי הגל וקרל מרקס וחבר לאיגוד אנרכיסטי- קומוניסטי. שירים משלו התפרסמו בכמה כתבי עת בצרפת ובה בעת במולדתו קיבלו יצירות אטילה יוז'ף שבחים מהמבקרים בעלי שם כבלה באלאז' וג'רג' לוקאץ'.
בשנת 1927 חזר לבודפשט וגם שם, נהג לזמן מה לשמוע הרצאות באוניברסיטה. יצר קשרי ידידות עם הסופרים ג'ולה אייש ודז'ה קוסטולאני. בשנת 1928 התאהב המשורר במרתה ואגו(1903 - 1976), אך חובות מסלול לימודי האנגלית שלה בחו"ל הרחיקו אותם זה מזה. ייסורי האהבה הביאו את אטילה יוז'ף למשבר נפשי נוסף, שבעקבותיו התאשפז לראשונה בסנטוריום עם אבחנה של נויראסתניה -- "מערכת עצבים מוחלשת".
אחרי שהתאושש ניסה יוז'ף להתפרנס מכתיבתו הספרותית והעיתונאית. הוא נכנס לקשרים עם החוג של מיקלוש בארתה, כתב בעיתון "מדיאר פלד", "Magyar Föld" ובכתב העת של הפעיל הלאומני אנדרה בייצ'י-ז'ילינסקי, "אלוארש" "Előörs".
ב-1929 פרסם את קובץ שיריו השלישי "אין לי אב ואין לי אם" "Nincsen apám, sem anyám" שנכתב בהשפעת המשוררים הסוריאליסטים ושל אנדרה אדי, קשאק ויוהאס, ושנה לאחר מכן את הספר "השלך את ההון ואל תתבכיין" - "Döntsd a tőkét, ne siránkozz" שהוחרם על ידי המשטרה. בספטמבר 1930 השתתף בהפגנת פועלים והשתכנע להצטרף למפלגה הקומוניסטית ההונגרית שהייתה בלתי חוקית. נשאר פעיל בה כ-4 שנים. באותה תקופה של מאבק אידאולוגי הכיר את חברתו יוּדית סאנטו.
ב-1931 פרסם ספר שירים נוסף "ליל הפרברים" "Külvárosi éj".
המעורבות הפוליטית לא עשתה לו חיים קלים. העיתון הקומוניסטי "ואלושאג" ("המציאות") שערך, נסגר על ידי השלטונות. לאחר מכן בשנת 1932 בימי פרשת משפטם של פעילים קומוניסטים שהואשמו על לא עוול בכפם בפיצוץ קטלני בגשר בביאטורבאג' ב-13 בספטמבר 1931, כתב אטילה יוז'ף יחד עם ג'יולה אייש ולאיוש סימונידס חוברת בגינוי המשפט ועונש המוות שהוטל על הנאשמים. משום כך וכן בעקבות שיר מחאה בשם Lebukott ערכה המשטרה חיפוש בדירת המשורר. גם מסתו "Irodalom és szocializmus" ("ספרות וסוציאליזם") הביאה אותו בפני בית המשפט.
לבסוף התאכזב אטילה יוז'ף מגישת המפלגה הקומוניסטית שהתנגדה להקמת חזית משותפת אנטי פשיסטית עם כוחות דמוקרטים, ועזב אותה בשנת 1934. חזר אז להתעניין שוב בתורת הפסיכואנליזה וכתב את השירים המאוגדים תחת השם "תודעה" 'Eszmélet.
שנותיו האחרונות

יוז'ף המשיך לסבול תכופות מדיכאון ועבר טיפולים פסיכיאטריים שבאותם הזמנים היו לרוב פסיכואנליטיים. משנת 1930 במשך שנתיים נמצא בטיפול הפסיכואנליטיקאי ד"ר שמואל רפפורט. נעשה תלותי מאוד במטפל והתקשה לסבול כל הפסקה זמנית בפגישות הטיפוליות. דווקא אז השלים ופרסם מקבץ שירים נוסף, בעל הכותרת "מחול הדוב" - "Medvetánc".
בשנת 1933 התאהב במרתה מרטון, היסטוריונית של האמנות, ובהשראתה כתב את פואמת האהבה Óda (אודה). אחרי תגובות הקנאה של חברתו יודית סאנטו ניסה שוב לשים קץ לחייו. בשנת 1934 נסע להודמזוושרהיי.
בשנת 1935 עבר לטיפולה של אדית גמריי אולם הקשר עם הפסיכאנליטיקאית הסתבך: יוז'ף התאהב בה נואשות עד כדי כך שבפרץ רגשות ניסה אף להתנקש בחייה.
המטפלת אבחנה אותו כחולה סכיזופרניה (בדיעבד אבחנה זו נראית מפוקפקת).
האהבות הנכזבות, הדחייה והזלזול מצד מרבית מבקרי הספרות, במיוחד לאחר ערעור יחסיו עם מיהאי באביץ', שהיה אז האורים ותומים של הספרות ההונגרית, וכמו כן חוסר אמצעי הפרנסה היוו מצבי דחק שזירזו התלקחויות חמורות וממושכות יותר של מחלתו הנפשית. אכזבה נוספת הייתה אי הזמנתו לוועידת הסופרים הסובייטים הראשונה שהתקיימה במוסקבה ב אוגוסט 1934.
החלמה מסוימת חלה בין השנים 1935–1936 כאשר מונה יוז'ף לעורך כתב העת Szép Szó (סֵפ סו) ("מילה יפה"), מקום העבודה הקבוע הראשון שהשיג בחייו הבוגרים ובו עבד יחד עם פאל איגנוטוש. כתב העת מומן על ידי המזרחן ממוצא יהודי, הברון ברטלן הטוואני.
בשנת 1937 קיבל יוז'ף פרס ספרותי ע"ש באומגרטן. לעומת זאת חש מרירות רבה אחרי שהקובץ האחרון שלו "כואב מאוד" - "Nagyon fáj", שיצא לאור ב-1936 נמכר רק בעותקים ספורים בחנויות.
באותה שנה נלכד שוב בהתאהבות מיסרת, הפעם במורה צעירה לחינוך מיוחד בשם פלורה קוזמוצה, לימים אשת חברו גיולה אייש. שוב נתקף בדיכאון חמור שלא חלף אף אחרי אשפוז נוסף, בבית ההבראה "סייסטה".
אטילה יוז'ף נפטר ב-3 בדצמבר 1937 כשהוא בן 32, בבאלאטונסארסו שם התגורר לאחרונה עם אחותו וגיסו. יוז'ף נדרס למוות על ידי רכבת סחורות, לאחר שנשכב על פסי הברזל ככל הנראה מתוך כוונה להתאבד. האפשרות שזו הייתה תאונה נראתה הרבה פחות סבירה.
יוז'ף נקבר זמנית ביישוב באלאטונסארסו והובא לקבורה בשנת 1942 בבית העלמין קרפשי בבודפשט.
יצירתו

ספריו:
"קבצן היופי" (1922), A szépség koldusa
"לא אני הזועק" (1925), Nem én kiáltok
"אין לי אב ואין לי אם" (1929), Nincsen apám se anyám
"השלך את ההון ואל תתבכיין" (1931), Döntsd a tőkét, ne siránkozz
"ליל פרברים" (1932), Külvárosi éj
"מחול הדוב" (1934), Medvetánc
"כואב מאוד" (1936), Nagyon fáj
פרסומים אחרי מותו:
כתבים מובחרים ושירים, 1938
שירים ותרגומים, 1940
יצירותיו, 1958
יצירותיו, 1967
מבחר שירים וטקסטים 1973 - מבוא של ג. גמרי
תרגומים:
משירי פרנסואה ויון, אמיל ורהארן, סרגיי יסנין, גתה, משוררים רומנים וכו'.
יצירותיו בתרגום לעברית

שיריו תורגמו לעברית, בין השאר, בידי אביגדור המאירי, איתמר יעוז-קסט,
רמי סערי (ראה ו
), דוד גלעדי, מרדכי אבי שאול, ראובן צור ומשה גנן.
"בלב טהור" - שירים - בהוצאת הספרים "עכשיו", 1964
יצירותיו בתרגום לשפות אחרות

הסופרת ההונגריה אדית ברוק תרגמה את יצירותיו לאיטלקית.
יצירותיו בתרגום לשפות אחרות > יצירתו באינטרנט

כל השירים - on line  - בהונגרית ובאנגלית
פרסים

1938 - פרס באומגרטן - שנת 1938- לא זכה לקבל את הכספים
1948 - פרס קושוט - אחרי המוות- בעת המשטר הקומוניסטי
הנצחה

פרס קושוט - מידי השלטון הקומוניסטי - בשנת 1948 - אחרי מותו.
לזכרו יום ההולדת של אטילה יוז'ף, ב-11 באפריל מצוין בהונגריה "יום השירה".
האוניברסיטה למדעים בעיר סגד נקראה על שמו בין השנים 1962 - 1999.
בשנת 2005 צוין בחסות אונסק"ו יובל המאה להולדתו.
"החוג יוז'ף אטילה" הוא אגודת הסופרים הצעירים בהונגריה, עצמאית משנת 1989. היא אגודת הסופרים השנייה בגודלה במדינה וחברים בה 300 סופרים.
לזכר המשורר הוקמו אנדרטאות בערים גדולות של הונגריה ובמקומות קשורים לחייו. פסלים לזכרו הוקמו גם בשתי ערים מטרנסילבניה ברומניה.
אטילה יוז'ף ומוזיקה

מלחינים הלחינו מוזיקה לפי שירתו ולזכרו:
אדיסון דניסוב – "לפלורה", 3 מלודיות לקול ופסנתר
שאנדור ורש - שירים
גיורגי ליגטי – המלכים מבית לחם – כוראל א קפלה (1946; The 3 Kings of Bethlehem).
ג'אקומו מנצוני – "או, אירופה!" - לסופרן ותזמורת - לפי טקסטים מאת אטילה יוז'ף (2000)
אנדרה סקלי (סיקיי) – קנטטה לזכר יוזף אטילה
אנדרה סרבאנסקי: – קונצרטו לזכרו של יוז'ף אטילה
פאל קדושה:
De Amore Fatali - קנטטה לפי שירי יוז'ף אטילה
Hét dal József Attila verseire - שבעה שירים
Favágó למקהלת גברים
אמיל פטרוביץ' - קנטטה "A Dunánál" (אל הדנובה)
פרנץ פרקש: שירים
József Attila: Betlehemi királyok, Jut az ember
Gyöngy dal
Mikor az utcán átment a kedves dal
ג'רג' קורטג:
"קטעי יוז'ף אטילה" Fragments אופוס 20 לסופרן סולו א קאפלה - 1982
השיר "Klárisok" למקהלה מעורבת.
גיירגי ראנקי: שירים
Dúdoló
Emberiség
Medvetánc
אישטוואן שרקזי:
Sok gondom közt - מחזור שירים
Aki szegény - ‏12 נושאים על שורות מאת יוז'ף אטילה
בישראל:
יונתן קרן - "במרחק שם - ארץ הגר" - יצירה לקלרינט, קרן ושלישית מיתרים לפי שיר של אטילה יוז'ף (2009)
להאזנה - משיריו המולחנים של יוז'ף:
אגנש ונילה שרה יוז'ף אטילה:"Talán eltűnök írtelen"
להקת "קאלאקה" שרה יוז'ף אטילה "Tudod, hogy nincs bocsánat"
השיר Gyongy a csillag בביצוע להקתו של פרנץ שֶבֶה, וידאו קליפ של השיר  באתר יוטיוב
לקריאה נוספת

צבי הפלאות – אנטולוגיה מן השירה ההונגרית לדורותיה – בחר, תרגם מהונגרית והוסיף מבואות איתמר יעוז קסט – מהדורה דו-לשונית – הוצאה לאור עקד, תל אביב 1984
לאסלו גאראי - "הזהויות של אטילה יוז'ף - מחקר בפסיכולוגית היצרתיות"
לאסלו באלוג - "יוז'ף אטילה" מהדורה שלישית, הוצאת גונדולט, הסדרה "סופרים הונגרים גדולים"
אנדראש פודור – "כך חי אטילה יוז'ף", הוצאת מורא, בסדרה "כך חי...", בודפשט, 1980
ארווין ד'יירטיאן - "אטילה יוז'ף בראי יצירותיו ועדויותיו" מהדורה רביעית, הוצאת האור לספרות יפה, בודפשט 1986 (דמויות ועדויות)
פלורה אילייש (גב' אילייש) - "החודש האחרון בחייו של אטילה יוז'ף", מהדורה שנייה, ההוצאה לספרות יפה, בודפשט, 1988
יולאן יוז'ף - "חייו של אטילה יוז'ף", הוצאת א. מקאי, בודפשט 1999
יודית סאנטו - "יומן וזכרונות" (עריכה לדפוס מאת גאבור מוראני), הוצאת מקאי, בודפשט, 1999
מרתה ואגו - "אטילה יוז'ף. (רישומי יומן)", מהדורה שנייה, (עורכת - מרתה טקאץ', אחרית דבר: ארזבט פהר), ההוצאה לספרות יפה,, בודפשט 1978.
אנה ולאכי, "אטילה יוז'ף" הוצאת אלקטרה, בסדרת "חיים בתמונות", בודפשט 1999.
הערות שוליים

↑  זהו סדר כתיבת השמות לפי המקובל בעברית - השם הפרטי תחילה. בהונגרית שמו נכתב בסדר הפוך: József Attila
↑  רפי וייכרט בריאיון לעיתון "הארץ", 17 בנובמבר 2009
↑  השיר "תפילה ליגעים"
↑  השיר "מסתורין"
↑  Balma, Philip (2014). Edith Bruck in the Mirror: Fictional Transitions and Cinematic Narratives. pp. 2–10. ISBN 978-1557536877.
↑  אתר החוג יוז'ף אטילה
| --- | --- |
בקרת זהויות :  NLI: 987007263494305171  PLWABN: 9810686299605606  BIBSYS: 90240512  BNE: XX1131307  BnF: cb119091636 (data)  CANTIC: a11135499  CiNii: DA0191166X  GND: 11855851X  ISNI: 0000 0000 8373 9388  LCCN: n50038830  LNB: 000169658  MusicBrainz: 04d100d5-5eaf-4503-aa55-92149e1863b5  NDL: 001210502  NKC: jn20000603252  NLG: 172067  NLK: KAC201424843  NSK: 000174554  NTA: 068581394  RERO: 02-A003436885  SELIBR: 191990  SUDOC: 027406016  VIAF: 39379044   WorldCat (עם VIAF): 39379044 
הגימנסיה במאקו, הקרויה כעת על שמו של אטילה יוז'ף
פסל ברונזה של אטילה יוז'ף בבודאפשט, סמוך לבנין הפרלמנט
Scars to Your Beautiful

"Scars to Your Beautiful" הוא סינגל של הזמרת-יוצרת הקנדית אלסיה קארה. הסינגל יצא ב-26 ביולי 2016 בהוצאת חברת התקליטים דאף ג'אם. השיר מופיע כסינגל השלישי של אלבום האולפן הראשון של אלסיה קארה, Know-It-All. השיר נכתב על ידי אלסיה קארה, אואק פלדר (אנ'), סבסטיאן קול (אנ'), פופ ונסל (אנ') ודי ג'יי פרנק אי (אנ'), והופק על ידי פופ אנד אואק (אנ'), סבסטיאן קול ודי ג'יי פרנק אי.
נכון לאוגוסט 2023, השיר הושמע למעלה מ-134 מיליון פעמים ביוטיוב, ולמעלה מ-1.2 מיליארד פעמים בספוטיפיי.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 18 |  |
|  אוסטרליה | מצעד הסינגלים האוסטרלי | 8 |  |
|  איסלנד | הפלייליסט | 4 |  |
|  איטליה | מצעד הסינגלים האיטלקי | 31 |  |
|  אירלנד | מצעד הסינגלים האירי | 39 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 השירים למבוגרים | 1 |  |
|  ארצות הברית | Dance/Mix Show Airplay | 1 |  |
|  ארצות הברית | Mainstream Top 40 | 1 |  |
|  גרמניה | GfK – טופ 100 | 19 |  |
|  דנמרק | היטליסטן | 37 |  |
|  הולנד | מצעד 40 הסינגלים ההולנדיים | 7 |  |
|  הממלכה המאוחדת | מצעד הסינגלים הבריטי | 55 |  |
|  ולוניה | אולטראטופ 40 | 18 |  |
|  ניו זילנד | המצעד הניו זילנדי הרשמי | 15 |  |
|  סלובניה | SloTop50 | 9 |  |
|  סלובקיה | ČNS IFPI | 7 |  |
|  סקוטלנד | מצעד הסינגלים הסקוטי | 27 |  |
|  פורטוגל | מצעד הסינגלים הפורטוגזי | 18 |  |
|  פלנדריה | אולטראטופ 50 | 17 |  |
|  צ'כיה | ČNS IFPI | 3 |  |
|  קנדה | קנדה הוט 100 | 14 |  |
|  קנדה | AC Airplay | 4 |  |
|  קנדה | CHR/Top 40 Airplay | 5 |  |
|  קנדה | Hot AC Airplay | 1 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 18 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 4× | 280,000 |
| ברזיל (Pro-Música Brasil) | זהב | 30,000 |
| קנדה (Music Canada) | פלטינה | 80,000 |
| דנמרק (IFPI Denmark) | זהב | 45,000 |
| גרמניה (BVMI) | זהב | 200,000 |
| איטליה (FIMI) | פלטינה 2× | 100,000 |
| ניו זילנד (RMNZ) | זהב | 15,000 |
| שוודיה (GLF) | פלטינה 3× | 120,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה 2× | 2,000,000 |
היסטוריית יציאות לאור

| מדינה | תאריך יציאה | פורמט | חברת תקליטים | הערות |
| --- | --- | --- | --- | --- |
| ארצות הברית | 26 ביולי 2016 | הורדה דיגיטלית | דאף ג'אם • יוניברסל מיוזיק גרופ |  |
| ארצות הברית | 26 ביולי 2016 | להיט ברדיו | דאף ג'אם |  |
| הממלכה המאוחדת | 8 בנובמבר 2016 | להיט ברדיו | דאף ג'אם |  |
הערות שוליים

↑  Alessia Cara - Scars To Your Beautiful (Official Video), ארכיון מ-2023-07-30, נבדק ב-2023-08-06
↑  Scars To Your Beautiful, 2016-03-11, ארכיון מ-2023-04-18, נבדק ב-2023-08-06
↑  "Know-It-All (Deluxe) by Alessia Cara on iTunes". iTunes Store (US). 13 בנובמבר 2016. ארכיון מ-12 באוגוסט 2016. נבדק ב-11 ביולי 2016. {{cite web}}:  (עזרה)
↑  "Top 40/M Future Releases - Mainstream Hit Songs Being Released and Their Release Dates". AllAccess Music Group. אורכב מ-המקור ב-11 ביולי 2016. נבדק ב-11 ביולי 2016. {{cite web}}:  (עזרה)
↑  "BBC - Radio 1 - Playlist". BBC Radio 1. אורכב מ-המקור ב-8 בנובמבר 2016. נבדק ב-8 בנובמבר 2016. {{cite web}}:  (עזרה)
| --- | --- |
בקרת זהויות :  MusicBrainz release group: 178a9af8-a571-4728-b81a-4dcb84d8a2e1  MusicBrainz work: f66fd235-b096-4e77-b2e6-dcd9770691d1